**ΔΗΜΟΣ ΜΟΣΧΑΤΟΥ- ΤΑΥΡΟΥ Ιούνιος 2017**

**Διεύθυνση Κοινωνικών Υπηρεσιών,**

**Πολιτισμού, Παιδείας, Αθλητισμού**

**Αρ. πρωτ. Δ.Υ**

**Προς:**

**Τμήμα Υποστήριξης Συλλογικών**

**Οργάνων και δημοτικών παρατάξεων**

**Απολογισμός πεπραγμένων 2016**

**Μέρος Α: ΚΟΙΝΩΝΙΚΟ ΠΕΔΙΟ: Αλληλεγγύη για όλους**

**ΤΜΗΜΑ ΚΟΙΝΩΝΙΚΗΣ ΜΕΡΙΜΝΑΣ**

ΓΡΑΦΕΙΟ ΠΡΟΝΟΙΑΣ

Το Γραφείο Πρόνοιας δημιουργήθηκε τον Οκτώβριο 2015 και έκτοτε έχει αναλάβει δύο βασικά αντικείμενα που παραλάβαμε από το Μητροπολιτικό Δήμο Καλλιθέας και πρόσφατα ένα τρίτο νέο αντικείμενο:

1) την έκδοση **Βιβλιαρίων Ανασφαλίστων**

2) τον έλεγχο και τη χορήγηση **προνοιακών επιδομάτων**

3) από 1/2/2017 το **Κοινωνικό Επίδομα Αλληλεγγύης (ΚΕΑ)**

**1)** **Βιβλιάρια Ανασφαλίστων**

Το αντικείμενο περιήλθε στο Δήμο μας τον Οκτώβριο 2015. Παράλληλα, συστάθηκε η  **Ειδική Επιτροπή Κοινωνικής Αρωγής που σκοπό είχε τον έλεγχο και την έγκριση των αιτήσεων για έκδοση βιβλιαρίου ανασφαλίστου.**

Την χρονική περίοδο από 15/10/2015 έως 31/12/2015 δεχτήκαμε 31 αιτήματα πολιτών για την έκδοση βιβλιαρίων Οικονομικά Αδυνάτων και Ανασφάλιστων πολιτών, τα οποία εξετάστηκαν στην 1η συνεδρίαση της Ειδικής Επιτροπής Κοινωνικής Αρωγής στις 10/12/2015, με αποτέλεσμα να εγκριθούν 24 αιτήματα, **να εκδοθούν 24 βιβλιάρια** και 7 εξ΄αυτών να μείνουν εκκρεμή λόγω ανεπάρκειας δικαιολογητικών τα οποία ζητήθηκαν να προσκομιστούν και να εξεταστούν σε επόμενη συνεδρίαση στις 13/01/2016.

Από τις αρχές 2016 δεχτήκαμε 140 νέα αιτήματα πολιτών για έκδοση βιβλιαρίων Οικονομικά Αδυνάτων και Ανασφάλιστων Πολιτών, **πραγματοποιήθηκαν συνολικά 6 συνεδριάσεις** της **Ειδικής Επιτροπής Κοινωνικής Αρωγής** για να εξεταστούν νέα και εκκρεμή αιτήματα **και εκδόθηκαν άλλα 108 βιβλιάρια**.

**Σύνολο βιβλιαρίων που εκδόθηκαν από τότε που ανέλαβε ο Δήμος μας μέχρι 6/4/2016 οπότε και καταργήθηκε ο θεσμός των Βιβλιαρίων Απορίας : 132**

**Από τις 07/04/2016** ενόψει κοινοποίησης του **νέου ΦΕΚ 908/04.04.2016**, το Τμήμα μας σταμάτησε να δέχεται νέα αιτήματα , και όπως όριζε ο νόμος σταμάτησαν οι συνεδριάσεις της Ειδικής Επιτροπής Κοινωνικής Αρωγής η οποία καταργήθηκε.

Τα εκκρεμή αιτήματα εξετάστηκαν ηλεκτρονικά από 01/8/2016 μέσω της εφαρμογής του Ηλεκτρονικού Μητρώου του Υπουργείου Εργασίας, Κοινωνικής Ασφάλισης & Kοινωνικής Αλληλεγγύης. Το Τμήμα συνέχισε να δέχεται νέα αιτήματα για μηδενική συμμετοχή στη φαρμακευτική δαπάνη, να τα ελέγχει ηλεκτρονικά πια και να εκδίδει Αποφάσεις Δημάρχου που καταχωρούνται ηλεκτρονικά, σύμφωνα με τις οδηγίες και τις εγκυκλίους του Υπουργείου, στο Ηλεκτρονικό Μητρώο Ανασφαλίστων-Οικονομικά Αδυνάτων.

Έτσι **από 1/8/2016 έως 31/12/2016** εξετάσαμε συνολικά 165 αιτήματα, **εκδόθηκαν 154 εγκριτικές** και 11 απορριπτικές **Αποφάσεις Δημάρχου οι οποίες καταχωρήθηκαν ηλεκτρονικά στο σύστημα του Υπουργείου**.

**2) Έλεγχος και χορήγηση προνοιακών επιδομάτων**

Το θέμα των προνοιακών επιδομάτων κυριάρχησε στο Τμήμα το έτος 2016.

Αρχίσαμε να δεχόμαστε αιτήσεις για προνοιακά επιδόματα από τα τέλη Οκτωβρίου 2015 με έλλειψη καταρτισμένων υπαλλήλων, ασαφές νομοθετικό πλαίσιο, χωροταξικά προβλήματα όσον αφορά τη λειτουργία των υπηρεσιών κ.α. Μετά από αλλεπάλληλες αλληλογραφίες, συναντήσεις, διαπραγματεύσεις με το Δήμο Καλλιθέας, επισκέψεις και ερωτήματα σε άλλους Δήμους και στο Υπουργείο και σοβαρές δυσκολίες που έπρεπε να ξεπεραστούν, έγινε με πολύ μεγάλο κόπο αλλά επιτυχώς τον Μάιο 2016 η πρώτη πληρωμή από το Δήμο μας για το 2ο δίμηνο 2016 (Μάρτιος- Απρίλιος) και πληρώθηκαν μόνο όσοι έκαναν αίτηση εκείνη την περίοδο στο Δήμο Μοσχάτου – Ταύρου ενώ ο κύριος όγκος των δικαιούχων παρέμεινε στο Δήμο Καλλιθέας.

Τον Οκτώβριο 2016 παραλάβαμε το συνολικό αρχείο των επιδοτουμένων του Δήμου μας από το μητροπολιτικό Δήμο Καλλιθέας.

Έτσι σύμφωνα με το σύστημα της εταιρείας Q&R έγιναν οι εξής πληρωμές το έτος 2016 από το Δήμο μας:

Πληρωμές 2ου διμήνου(Μάρτιος – Απρίλιος 2016) = 67 άτομα

Πληρωμές 3ου διμήνου(Μάιος- Ιούνιος 2016) = 124 άτομα

Πληρωμές 4ου διμήνου(Ιούλιος – Αύγουστος 2016 ) = 149 άτομα

Πληρωμές 5ου διμήνου(Σεπτέμβριος – Οκτώβριος 2016) = 611 άτομα

Πληρωμές 6ου διμήνου (Νοέμβριος – Δεκέμβριος 2016)= 616 άτομα

Ενδεικτικά παραθέτουμε τα στοιχεία της πληρωμής του 6ου διμήνου 2016 ανά επίδομα:

|  |  |
| --- | --- |
| **ΕΙΔΟΣ ΕΠΙΔΟΜΑΤΟΣ** | **ΑΡΙΘΜΟΣ ΔΙΚΑΙΟΥΧΩΝ ΑΝΑ ΚΑΤΗΓΟΡΙΑ ΕΠΙΔΟΜΑΤΟΣ** |
| ΒΑΡΙΑΣ ΑΝΑΠΗΡΙΑΣ | 357 |
| ΤΥΦΛΟΤΗΤΑΣ | 48 |
| ΚΙΝΗΣΗΣ | 34 |
| ΑΙΜΑΤΟΛΟΓΙΚΩΝ ΝΟΣΗΜΑΤΩΝ | 46 |
| ΑΠΡΟΣΤΑΤΕΥΤΩΝ ΤΕΚΝΩΝ | 15 |
| ΒΑΡΙΑΣ ΝΟΗΤΙΚΗΣ ΥΣΤΕΡΗΣΗΣ | 52 |
| ΚΩΦΩΝ ΚΑΙ ΒΑΡΗΚΟΩΝ | 13 |
| ΟΜΟΓΕΝΩΝ | 28 |
| ΕΓΚΕΦΑΛΙΚΗΣ ΠΑΡΑΛΥΣΗΣ | 2 |
| ΣΤΕΓΑΣΤΙΚΗΣ ΣΥΝΔΡΟΜΗΣ | 9 |
| ΠΑΡΑΠΛΗΓΙΚΩΝ, ΤΕΤΡΑΠΛΗΓΙΚΩΝ ΔΗΜΟΣΙΟΥ | 10 |
| ΑΝΑΣΦΑΛΙΣΤΩΝ ΠΑΡΑΠΛΗΓΙΚΩΝ ΤΕΤΡΑΠΛΗΓΙΚΩΝ | 2 |
| ΣΥΝΟΛΟ | 616 |

Για την πραγματοποίηση των ανωτέρω, το γραφείο σε καθημερινή βάση ασχολήθηκε με: Παραλαβή αιτήσεων νέων επιδοτούμενων, Παραλαβή αιτήσεων για ετήσια απογραφή, Επεξεργασία και έλεγχο εγγράφων, Ηλεκτρονικό έλεγχο για γνησιότητα ΚΕΠΑ, Επιστολές για αναθεώρηση και ανανέωση ΚΕΠΑ, Ηλεκτρονικό έλεγχο για ασφαλιστική ικανότητα, Αυτεπάγγελτη αναζήτηση από τα ταμεία (ΙΚΑ-ΟΑΕΕ-ΟΓΑ-ΤΣΜΕΔΕ -ΝΑΤ ),Ηλεκτρονική ενημέρωση συστήματος για όλους, Έκδοση αποφάσεων για πληρωμή (αρνητικές-αναγνωριστικές-συνέχιση-διακοπής κ.λ.π), Αποστολή αποφάσεων με ΕΛΤΑ, Αποστολή ειδοποιήσεων ως προς την λήξη ΚΕΠΑ, Αποστολή ειδοποιήσεων για ετήσια αναθεώρηση, Παραλαβή των εγγράφων που έχουν ζητηθεί από την υπηρεσία μας από τις επιστολές που έχουν σταλεί στους δικαιούχους και τοποθέτηση εγγράφων στους φυσικούς φακέλους, Τηλεφωνική επικοινωνία για διευκρίνηση θεμάτων με τον εκάστοτε αιτούντα, Έκδοση βεβαιώσεων για σχολεία και ΟΓΑ , Έκδοση βεβαιώσεων για την εφορία κ.α.

**3) Κοινωνικό Εισόδημα Αλληλεγγύης (ΚΕΑ) (από 1/2/2017)**

Ενδεικτικά αναφέρουμε ότι μέχρι 25/5/2017 είχαμε 300 εγκεκριμένες αιτήσεις και 38 απορριπτέες.

ΓΡΑΦΕΙΟ ΚΟΙΝΩΝΙΚΗΣ ΥΠΗΡΕΣΙΑΣ

**Α) ΠΡΟΓΡΑΜΜΑΤΑ ΚΑΤΑ ΤΗΣ ΦΤΩΧΕΙΑΣ**

1. **ΚΟΙΝΩΝΙΚΟ ΠΑΝΤΟΠΩΛΕΙΟ**

(ενημέρωση κοινού, προέλεγχος αιτήσεων, συμμετοχή στην επιτροπή αξιολόγησης, σύνταξη πινάκων με τους τελικούς δικαιούχους, ενημέρωση δικαιούχων)

Δημοτική Κοινότητα Μοσχάτου

Α΄Τετράμηνο

Αιτήσεις: 111

Εγκεκριμένες 74-αριθμός μελών 186

Β΄τετράμηνο

Αιτήσεις : 88

Εγκεκριμένες 60-αριθμός μελών 162

Γ΄Τετράμηνο

Αιτήσεις :92

Εγκεκριμένες 67- αριθμός μελών 161

Δημοτική Κοινότητα Ταύρου

Α΄Τετράμηνο :126 οικογένειες

Β΄τετράμηνο : 99 οικογένειες

Γ΄Τετράμηνο : 128 οικογένειες

1. **ΤΡΑΠΕΖΑ ΤΡΟΦΙΜΩΝ ΚΑΙ ΕΙΔΩΝ**

(ενημέρωση κοινού, έλεγχος αιτήσεωνκαι δικαιολογητικών, σύνταξη πινάκων με τους τελικούς δικαιούχους, ενημέρωση δικαιούχων, καταμέτρηση υπαρχόντων προϊόντων παραγγελία προμηθειών, ετοιμασία δεμάτων, αποθήκευση πακετάρισμα δεμάτων, τηλεφωνική ενημέρωση ωφελουμένων, παράδοση δεμάτων)

Δημοτική Κοινότητα Μοσχάτου

Α΄τετράμηνο

Εγκεκριμένες αιτήσεις 60-αριθμός μελών 135

Β΄τετράμηνο

Εγκεκριμένες αιτήσεις 70-αριθμός μελών 169

Γ΄τετράμηνο

Εγκεκριμένες αιτήσεις 57-αριθμός μελών 125

Δημοτική Κοινότητα Ταύρου

Α΄Τετράμηνο **:**116 οικογένειες   
Β΄τετράμηνο : 140 οικογένειες  
Γ΄Τετράμηνο : 124 οικογένειες

1. **ΠΡΟΓΡΑΜΜΑ ΤΕΒΑ**

* 28/06/16 Διανομή ειδών Βασικής Υλικής Συνδρομής και ειδών παντοπωλείου

Δημοτική Κοινότητα Μοσχάτου

Εξυπηρετήθηκαν 98 δικαιούχοι εκ των οποίων οι 54 ήταν μονομελείς οικογένειες και οι 44 πολυμελείς.

Δημοτική Κοινότητα Ταύρου

Εξυπηρετήθηκαν 163 δικαιούχοι εκ των οποίων οι 89 ήταν μονομελείς οικογένειες και οι 74 πολυμελείς.

* 12/07/16 Διανομή νωπών προϊόντων

Δημοτική Κοινότητα Μοσχάτου

Εξυπηρετήθηκαν 98 δικαιούχοι εκ των οποίων οι 51 ήταν μονομελείς οικογένειες και οι 47 πολυμελείς.

Δημοτική Κοινότητα Ταύρου

Εξυπηρετήθηκαν 157 δικαιούχοι εκ των οποίων οι 87 ήταν μονομελείς οικογένειες και οι 70 πολυμελείς.

* 4/11/16 Διανομή νωπών προϊόντων

Δημοτική Κοινότητα Μοσχάτου

Εξυπηρετήθηκαν 77 δικαιούχοι εκ των οποίων οι 41 ήταν μονομελείς οικογένειες και οι 36 πολυμελείς.

Δημοτική Κοινότητα Ταύρου

Εξυπηρετήθηκαν 162 δικαιούχοι εκ των οποίων οι 90 ήταν μονομελείς οικογένειες και οι 72 πολυμελείς.

1. **ΔΙΑΝΟΜΗ ΑΔΙΑΘΕΤΩΝ ΟΠΩΡΟΚΗΠΕΥΤΙΚΩΝ**

Στο πλαίσιο θέσπισης συμπληρωματικών προσωρινών έκτακτων μέτρων στήριξης στους παραγωγούς (ΦΕΚ1701/14/08/2015) διανεμήθηκαν :

* ΡΟΔΑΚΙΝΑ (28/8/2015)

Παραλάβαμε 4000 κιλά ροδάκινα τα οποία διανεμήθηκαν σε 774 δικαιούχους του προγράμματος «Αντιμετώπιση Ανθρωπιστικής Κρίσης»(κάρτα σίτισης), του Κοινωνικού Παντοπωλείου και της Τράπεζας Τροφίμων . Η μη διανεμημένη ποσότητα διατέθηκε στο Φιλανθρωπικό Σωματείο «Κοινωνική Μέριμνα» ενώ καταστράφηκε ποσότητα των 1205 κιλών λόγω αλλοίωσης.

* ΑΚΤΙΝΙΔΙΑ (2/12/2015)

Παραλάβαμε 6000 κιλά ακτινίδια τα οποία διανεμήθηκαν σε 702 δικαιούχους της Τράπεζας Τροφίμων και του Κοινωνικού Παντοπωλείου. Η μη διανεμημένη ποσότητα διατέθηκε σε μέλη του «Βοήθεια στο Σπίτι», σε συσσίτια Ιερών Ναών, Φιλανθρωπικά Σωματεία και Κέντρα Δημιουργικής Απασχόλησης της περιοχής.

* ΠΟΡΤΟΚΑΛΙΑ ( 16/03/16)

Διανεμήθηκαν 5 τόνοι σε :101 οικογένειες στο Μοσχάτο

185 οικογένειες στον Ταύρο

Στα πλαίσια της αναδιανομής διατέθηκαν 1369 κιλά (από τη μη διανεμημένη ποσότητα) σε μέλη του προγράμματος ΒΣΣ, σε ΜΚΟ, ΔΟΠΑΚΑ, συσσίτια εκκλησιών της περιοχής.

* ΜΗΛΑ ( 12/04/16)

Διανεμήθηκαν 5437 κιλά μήλα σε: 92 οικογένειες στο Μοσχάτο

214 οικογένειες στον Ταύρο

Στα πλαίσια της αναδιανομής , διατέθηκαν 880 κιλά (από τη μη διανεμημένη ποσότητα) σε μέλη του προγράμματος ΒΣΣ, σε ΜΚΟ, ΔΟΠΑΚΑ, συσσίτια εκκλησιών της περιοχής.

1. **ΙΜΑΤΙΟΘΗΚΗ (**διαλογή ρούχων, αποθήκευση, χορήγηση) **:** 200 οικογένειες (αριθμός επισκέψεων 500)
2. **ΜΕΙΩΣΗ –ΑΠΑΛΛΑΓΗ ΑΠΟ ΔΗΜΟΤΙΚΑ ΤΕΛΗ**

Δημοτική κοινότητα Μοσχάτου: Ελέγχθηκαν 9 αιτήσεις – Εγκρίθηκαν 6 αιτήσεις

Δημοτική Κοινότητα Ταύρου:Ελέγχθηκαν 3 φάκελοι

1. **ΔΙΑΝΟΜΗ ΠΑΠΟΥΤΣΙΩΝ ΤΟΜ*S* ΓΙΑ ΤΑ ΠΑΙΔΙΑ(**Με τη συνεργασία του «Μαζί για το παιδί»)

Δημοτική κοινότητα Μοσχάτου: Διανεμήθηκαν 48 ζευγάρια παπούτσια Δημοτική Κοινότητα Ταύρου:Διανεμήθηκαν 108 ζευγάρια παπούτσια

1. **ΠΑΡΟΧΗ ΔΩΡΕΑΝ ΨΗΦΙΑΚΗΣ ΜΑΣΤΟΓΡΑΦΙΑΣ ΣΕ ΑΠΟΡΕΣ ΚΑΙ ΑΝΑΣΦΑΛΙΣΤΕΣ ΓΥΝΑΙΚΕΣ**.

(Διοργάνωση 2 ομάδων γυναικών 41-69 ετών για προληπτικό έλεγχο μαστού με ψηφιακή μαστογραφία)

11/03/16 και 2/12/16: Εξετάσθηκαν 32 γυναίκες

1. **ΥΠΟΤΡΟΦΙΕΣ ΑΠΟ ΤΗ ΣΒΙΕ ΚΑΙ ΚΕΔΕ ΣΕ ΑΠΟΡΟΥΣ ΔΗΜΟΤΕΣ**

Συμμετοχή στο πρόγραμμα των ΚΕΔΕ-ΣΒΙΕ για δωρεά 50 υποτροφιών διετούς φοίτησης για την υποστήριξη των απόρων δημοτών της Αττικής.

**Β) ΔΙΕΝΕΡΓΕΙΑ ΚΟΙΝΩΝΙΚΩΝ ΕΡΕΥΝΩΝ ΚΑΙ ΣΥΝΤΑΞΗ ΣΧΕΤΙΚΗΣ ΕΚΘΕΣΗΣ ΣΤΙΣ ΑΡΜΟΔΙΕΣ ΥΠΗΡΕΣΙΕΣ.**

Δημοτική κοινότητα Μοσχάτου

Διενεργήθηκαν συνολικά **45** Κοινωνικές Έρευνες εκ των οποίων:

* 11 διενεργήθηκαν με εντολή της Εισαγγελίας Πρωτοδικών Αθηνών(Τμήμα Ανηλίκων) και αφορούσαν σε παιδική προστασία- έρευνα συνθηκών διαβίωσης.
* 11 διενεργήθηκαν με εντολή της Εισαγγελίας Πρωτοδικών Αθηνών (Τμήμα Ανηλίκων) στα πλαίσια παιδικής προστασίας –παρακολούθησης οικογενειών
* 3 διενεργήθηκαν με εντολή της Εισαγγελίας Πρωτοδικών Αθηνών (Τμήμα Ακροάσεων)
* 9 αφορούσαν προνοιακά επιδόματα
* 4 αφορούσαν βιβλιάρια Ανασφάλιστων πολιτών
* 2 αφορούσαν αιτήματα για έκτακτη οικονομική ενίσχυση.
* 3 αφορούσαν έλεγχο συνθηκών διαβίωσης
* 1 αφορούσε εισαγωγή σε Κλινική Χρονίων παθήσεων
* 1 αφορούσε αίτημα άπορης οικογένειας για απαλλαγή από Δημοτικά Τέλη

Δημοτική Κοινότητα Ταύρου

Διενεργήθηκαν συνολικά **27** Κοινωνικές Έρευνες εκ των οποίων:

* 8 διενεργήθηκαν με εντολή της Εισαγγελίας
* 11 αφορούσαν το γραφείο πρόνοιας
* 8 έγιναν για άλλους φορείς

**Γ) ΠΑΡΟΧΗ ΕΝΗΜΕΡΩΣΗΣ- ΠΛΗΡΟΦΟΡΗΣΗΣ –ΚΑΤΕΥΘΥΝΣΕΩΝ-ΠΑΡΑΠΟΜΠΕΣ**

Δημοτική κοινότητα Μοσχάτου

32 περιπτώσεις που αφορούσαν αιτήματα όπως:

Έκδοση πιστοποιητικού κοινωνικής προστασίας, έκτακτη οικονομική ενίσχυση, έκδοση κάρτας απεριορίστων διαδρομών ΑΜΕΑ, πιστοποίηση ΚΕΠΑ, Δικαστική συμπαράσταση, εισαγωγή σε προστατευμένες δομές για ηλικιωμένους ,εγγραφή σε παιδικούς σταθμούς, παραπεμπτικά σε ΜΚΟ, κοινωνικό τιμολόγιο ΔΕΗ και ΕΥΔΑΠ ,δομές εκπαίδευσης ΑΜΕΑ, παραπομπή σε συσσίτια και κοινωνικά φαρμακεία.

Δημοτική Κοινότητα Ταύρου

Ενημέρωση – παραπομπή: 2500(Εκτός από την καθημερινή ενημέρωση, διασύνδεση και την παραπομπή σε φορείς, παρέχεται επιπλέον βοήθεια που αφορά στη συμπλήρωση αιτήσεων, παραλαβή δικαιολογητικών κ.λ.π.)  
Συνεργασίες με φορείς: 670

**Δ) ΑΣΤΕΓΟΙ**

Δημοτική κοινότητα Μοσχάτου

Προσέγγιση και παροχή κατευθύνσεων σε 5 αστέγους.

**Ε) ΣΥΝΕΡΓΑΣΙΑ ΜΕ ΙΝΣΤΙΤΟΥΤΟ ΥΓΕΙΑΣ του ΠΑΙΔΙΟΥ** Εκπαίδευση 2 κοινωνικών λειτουργών (Μαρίνα Γαβαλά, Μαριάννα Στιβαχτά) στην Παιδική προστασία

ΓΡΑΦΕΙΟ ΣΥΜΒΟΥΛΕΥΤΙΚΗΣ ΚΑΙ ΨΥΧΟΛΟΓΙΚΗΣ ΥΠΟΣΤΗΡΙΞΗΣ

Δημοτική κοινότητα Μοσχάτου

* ΣΥΜΒΟΥΛΕΥΤΙΚΟ ΚΕΝΤΡΟ ΟΙΚΟΓΕΝΕΙΑΣ**:** Έγιναν πολλαπλές συνεδρίες συμβουλευτικής και ψυχολογικής υποστήριξης σε 55 περιπτώσεις.
* 22/2/2016: πραγματοποιήθηκε ομιλία στους γονείς του Συλλόγου Γονέων και Κηδεμόνων του 4ου και 5ου Δημοτικού Σχολείου Μοσχάτου με θέμα «Συναισθηματική ανάπτυξη παιδιών σχολικής ηλικίας».
* Επικοινωνία με σχολεία και παιδικούς σταθμούς για θέματα που απασχολούν την εκπαιδευτική κοινότητα.

Δημοτική Κοινότητα Ταύρου

* Έγιναν 980 συνεδρίες συμβουλευτικής για 81 άτομα
* Έγιναν δράσεις ευαισθητοποίησης στα σχολεία Δευτεροβάθμιας Εκπαίδευσης για μαθητές, γονείς, εκπαιδευτικούς
* Πραγματοποιήθηκε 15 μελής ομάδα γονέων με παιδιά στο δημοτικό σχολείο.

ΠΡΟΓΡΑΜΜΑΤΑ «ΒΟΗΘΕΙΑ ΣΤΟ ΣΠΙΤΙ»

##### Δημοτική Κοινότητα Μοσχάτου

##### **51 περιπτώσεις**. Από αυτές, 9 περιπτώσεις καταγράφηκαν αλλά δεν εντάχθηκαν καθώς είτε δεν πληρούσαν τις προϋποθέσεις, είτε λόγω του προβλήματος παραπέμφθηκαν σε άλλες υπηρεσίες.

Οι νέες περιπτώσεις ανέρχονται στις 3, απεβίωσαν 5 εξυπηρετούμενοι, εισήχθη σε οίκο ευγηρίας 1 και αποχώρησε 1.

Δημοτική Κοινότητα Ταύρου

**60 περιπτώσεις**. Από αυτές, 10 περιπτώσεις καταγράφηκαν αλλά δεν εντάχθηκαν καθώς είτε δεν πληρούσαν τις προϋποθέσεις, είτε λόγω του προβλήματος παραπέμφθηκαν σε άλλες υπηρεσίες.

Οι νέες περιπτώσεις καθώς και επανεντάξεις ανέρχονται στις 9.

Τέλος, το 2016 απεβίωσαν 4 εξυπηρετούμενοι, 3 εισήχθησαν σε γηροκομείο και 2 αποχώρησαν.

**Συνολικά τα άτομα που εξυπηρετήθηκαν το 2016 και από τα δυο Προγράμματα του Δήμου Μοσχάτου-Ταύρου είναι: 111**

**Συμπεριλαμβανομένων των μεταβολών που καταγράφονται, σε μηνιαία βάση εξυπηρετούνται κατά μέσο όρο 90 περιπτώσεις.**

Αξίζει να σημειωθεί ότι από τα παραπάνω μέλη, τα 18 είναι Άτομα με Αναπηρίες κάτω των 65 ετών, ενώ τα υπόλοιπα είναι ηλικιωμένοι με σοβαρά προβλήματα υγείας ή αναπηρίες.

Επίσης το 2016 πραγματοποιήθηκαν κατ’ οίκον διανομέςΤροφίμων σε ηλικιωμένους δικαιούχους της «Τράπεζας Τροφίμων και Ειδών», «Κοινωνικού Παντοπωλείου» και ΤΕΒΑ, Πορτοκαλιών και μήλων και λάχανων σε μέλη Του Προγράμματος (στα πλαίσια αναδιανομής αδιάθετων οπωροκηπευτικών), και της αναδιανομής του ΤΕΒΑ).

Παράλληλα, μέλη του «Βοήθεια στο Σπίτι» συμμετείχαν στο πρόγραμμα δωρεάν μαστογραφιών γυναικών ευπαθών ομάδων.

Τέλος, στις 22 Δεκεμβρίου 2016 πραγματοποιήθηκε Χριστουγεννιάτικη Γιορτή σε συνεργασία με το Ε΄ Δημοτικό Σχολείο Μοσχάτου. Τα μέλη του Βοήθεια στο σπίτι παρακολούθησαν από τους μαθητές της Β΄ Δημοτικού την παράσταση «Ο Άγιος Βασίλης είναι σε δίαιτα» ανταλλάσοντας κάρτες και ευχές.

ΕΠΙΠΛΕΟΝ ΠΡΑΓΜΑΤΟΠΟΙΗΘΗΚΑΝ

* **ΔΩΡΕΑΝ ΑΦΗΓΗΣΗ ΠΑΡΑΜΥΘΙΟΥ ΑΠΟ ΤΟ ΕΘΝΙΚΟ ΘΕΑΤΡΟ**

Δημοτική Κοινότητα Μοσχάτου

19/02/16. Πραγματοποίηση δύο κατ΄οίκον αφηγήσεων σε οικογένειες που εξυπηρετούνται από το Τμήμα Κοινωνικής Μέριμνας.

20/02/16. Αφήγηση παραμυθιού( ανοικτή στο κοινό)στο Πολιτιστικό Κέντρο του Δήμου.

6/11/16. Αφήγηση παραμυθιού (ανοικτή στο κοινό)στο Πολιτιστικό Κέντρο του Δήμου.

Δημοτική Κοινότητα Ταύρου

3/3/2016 Αφήγηση παραμυθιού( ανοικτή στο κοινό) Επταλόφου 2, Αίθουσα Εκδηλώσεων

16/12/2016 Αφήγηση παραμυθιού (ανοικτή στο κοινό) Επταλόφου 2, Αίθουσα Εκδηλώσεων

* Ενεργός συμμετοχή στο **Εθνικό Διαδημοτικό Δίκτυο Υγιών Πόλεων Προαγωγής Υγείας (ΕΔΔΥΠΠΥ)** με παρουσία στις τακτικές προγραμματισμένες συναντήσεις και υλοποίηση των εξής δράσεων:

1 )Δωρεάν ψηφιακές μαστογραφίες για άπορες και ανασφάλιστες γυναίκες 40-69 ετών

2) Δράση πρόληψης Ca παχέος εντέρου σε συνεργασία με τον όμιλο ΒΙΟΙΑΤΡΙΚΗ (μήνας Μάρτιος)

3) Προγράμμα πρόληψης παιδικής παχυσαρκίας «ΠΑΙΔΕΙΑΤΡΟΦΗ», δράση «καρέ –καρέ», βράβευση 2ου Γυμνασίου Μοσχάτου.

* Συμμετοχή στο **Τοπικό Συμβούλιο Ισότητας των Φύλων**.
* Συνεργασία με το Τμήμα Προγραμματισμού Ανάπτυξης και Οργάνωσης του Δήμου, την Περιφέρεια Αττικής και ιδιωτικούς φορείς για την επιλογή του Δήμου μας σε **προγράμματα ΕΣΠΑ 2014-2020**.

Ανάληψη προγράμματος **«Δομές παροχής βασικών αγαθών: α)κοινωνικό παντοπωλείο β)κοινωνικό φαρμακείο γ)κοινωνικό συσσίτιο Δήμου Μοσχάτου –Ταύρου – ΦΑΡΟΣ ΕΛΠΙΔΑΣ»**

* Ενέργειες και συνεργασία με την Περιφέρεια Αττικής και την ΕΕΤΑΑ για τη δημιουργία **Κέντρων Κοινότητας** στο Δήμο μας.
* Ενέργειες και συνεργασία με το αρμόδιο υπουργείο για την Υλοποίηση του προγράμματος **Κοινωνικό Εισόδημα Αλληλεγγύης (ΚΕΑ)**
* Συμπλήρωση σειράς **ερωτηματολογίων** για θέματα κοινωνικής πολιτικής που ζητήθηκαν από την Περιφέρεια, την ΚΕΔΕ , την ΠΕΔΑ, το ΕΔΔΥΠΠΥ σε φυσικό αρχείο και διαδικτυακά.
* Ενέργειες για τη συγκέντρωση, φύλαξη, διάθεση και αναδιανομή τροφίμων και ειδών ρουχισμού για τους **πρόσφυγες**.
* Συνεργασία με τη Δημοτική Αρχή για την εύρυθμη λειτουργία του **ξενώνα «Μέλλον»** στο Μοσχάτο.
* **Σύνταξη οικονομικών μελετών** και πρωτογενών αιτημάτων για προμήθειες.
* **Συμμετοχή** του προσωπικού **σε επιτροπές** διαγωνισμών για προμήθειες του Δήμου, επιτροπές παραλαβής προϊόντων κ.λ.π.

**ΤΜΗΜΑ ΔΗΜΟΣΙΑΣ ΥΓΕΙΑΣ , ΕΛΕΓΧΟΥ & ΕΠΟΠΤΕΙΑΣ**

**1. Εποπτεία σε ιδρύματα παιδικής προστασίας (ιδιωτικοί παιδικοί σταθμοί)., σε ιδρύματα παιδικής πρόνοιας και σε συλλόγους - σωματεία που επιδιωκουν φιλανθρωπικούς σκοπούς**

Η συγκεκριμένη αρμοδιότητα ασκείται στους εποπτευόμενους παιδικούς σταθμούς του τμήματος παίρνοντας υπόψη τις Εκθέσεις της Κοινωνικής Συμβούλου της Περιφέρειας που στέλνονται δύο φορές στη διάρκεια κάθε έτους.

Για όλους τους Παιδικούς Σταθμούς τηρούνται ενημερωμένοι φάκελοι στους οποίους υπάρχουν όλα τα απαραίτητα δικαιολογητικά και έγγραφα που είναι αναγκαία για τη λειτουργία τους όπως υποχρεούνται από την υ.α. Π2β/αρ.πρωτ. 2808/1997, ΦΕΚ 645 Τ’ Β.

Η ίδια διαδικασία- λειτουργία διεξάγεται και για τα Ιδρύματα Παιδικής Προστασίας (π.χ. «Το χαμόγελο του παιδιού», όπως και σε φιλανθρωπικά σωματεία (π.χ. «Κοινωνική Μέριμνα Μοσχάτου»).

1. **Υλοποίηση προγράμματος αιμοδοσίας**

Υλοποιήθηκε πρόγραμμα αιμοδοσίας και στις δύο δημοτικές κοινότητες του Δήμου, σε δύο χρονικές περιόδους: Μάρτιο και Οκτώβριο του 2016. Ο συνολικός αριθμός των συμμετεχόντων στο πρόγραμμα αυτό ήταν **186 άτομα.**

**3. Υλοποίηση προγράμματος δερματολογικού ελέγχου σε συνεργασία με την εταιρία «Νοβάρτις α.ε.β.ε.»**

Υλοποιήθηκε δερματολογικός έλεγχος και στις δύο δημοτικές κοινότητες που απευθυνόταν κυρίως σε άτομα τρίτης ηλικίας και πραγματοποιήθηκε στα ΚΑΠΗ του Μοσχάτου και του Ταύρου με συνολικό αριθμό συμμετεχόντων **69 άτομα.**

**Γραφείο Ενημέρωσης Ανέργων & Επιχειρήσεων**

Το Γραφείο Ενημέρωσης Ανέργων και Επιχειρήσεων παρέχει:

* Συμβουλευτική υποστήριξη σε κάθε ενδιαφερόμενο για θέματα ανίχνευσης επαγγελματικού προφίλ, προσδιορισμού επαγγελματικών στόχων, τεχνικών αναζήτησης εργασίας και σύνταξης βιογραφικών σημειωμάτων
* Συμβουλευτική υποστήριξη σε ανέργους για την ενίσχυση των επαγγελματικών τους δεξιοτήτων με στόχο την ομαλή ένταξη τους στην αγορά εργασίας
* Πληροφόρηση σε κάθε ενδιαφερόμενο για θέματα επαγγελματικής κατάρτισης και απασχόλησης, υλοποίησης προγραμμάτων επιδότησης του Ο.Α.Ε.Δ. και παροχών Ο.Α.Ε.Δ. προς ανέργους και εργαζόμενους
* Πληροφόρηση για συμμετοχή ανέργων σε προγράμματα επαγγελματικής κατάρτισης
* Ενημέρωση επιχειρήσεων για επιδοτούμενα προγράμματα απορρόφησης ανέργων σε συνδυασμό με προγράμματα εκπαίδευσης & κατάρτισης του εργαζόμενου προσωπικού τους.

Για το 2016, το Γραφείοανέπτυξε τις ακόλουθες δράσεις όπως αποτυπώνονται στην ποσοτική τους αποτίμηση.

Ο αριθμός των ανέργων που έλαβαν τις υποστηρικτικές υπηρεσίες του γραφείου ήταν 52 στα πεδία της συμβουλευτικής ( ανίχνευση εργασιακού προφίλ, ενίσχυση δεξιοτήτων , επικαιροποίηση τεχνικών ευρέσεως εργασίας, σύνταξη βιογραφικού σημειώματος ).

* Παραπομπή σε επιχειρήσεις προς εύρεση εργασίας : 15
* Αριθμός απασχολούμενων από παραπομπή της υπηρεσίας : 17

(σε Κ.Ο.Χ. ΟΑ.Α.Ε.Δ.)

* Διεξαγωγή 2 ομαδικών συνεδριών κατά το α΄ εξάμηνο του 2016 ( Μάρτιος ) σε σύνολο **50** ανέργων δημοτών και κατοίκων που στόχο είχαν την πολύπλευρη ενημέρωση σε θέματα συμβουλευτικής ανέργων και τοπικής αγοράς εργασίας καθώς και προγραμμάτων απασχόλησης και επιχειρηματικότητας.
* Τήρηση ενός ενιαίου μητρώου καταγραφής ανέργων κατά συνδυαστικό τρόπο με την δημοτική κοινότητα Ταύρου που αξιολογείται σε τακτική βάση και επικαιροποιείται συνεχώς.
* Ο αριθμός των εγγεγραμμένων ανέργων ( κάθε ηλικίας , εκπαιδευτικού επιπέδου & χρόνου ανεργίας ) είναι 390 από τον Οκτώβριο του 2011-16
* Τον Σεπτέμβριο του 2013 το γραφείο συνέταξε επιστολή προς τις τοπικές επιχειρήσεις και τις κάλεσε στη εγκαθίδρυση ενός δικτύου συνεργασιών όσον αφορά την προσφορά - ζήτηση ανθρωπίνου δυναμικού, προγράμματα ενίσχυσης επιχειρήσεων και ανταλλαγή ιδεών –καλών πρακτικών.
* Ενημέρωση για τα τρέχοντα προγράμματα ενίσχυσης νέων & υφιστάμενων επιχειρήσεων ( ΟΑΕΔ, χρηματοδοτούμενο από εθνικούς ή κοινοτικούς πόρους).

Σύνολο ωφελουμένων από την ενημέρωση για προγράμματα και χρηματοδοτικά εργαλεία : 44

Το γραφείο μας βοήθησε με την παροχή συμβουλευτικών υπηρεσιών και ενημερωτικό υλικό σε 141υφιστάμενες επιχειρήσεις που εδρεύουν στο δήμο μας ( μεταποίησης , εμπορίας τροφίμων- ποτών, επισκευής συντήρησης αυτοκινήτων ) για υπαγωγή τους σε πρόγραμμα χρηματοδοτικής ενίσχυσης προς ανανέωση του τεχνολογικού τους εξοπλισμού.

ΕΠΙΜΕΡΟΥΣ ΔΡΑΣΕΙΣ- ΕΝΕΡΓΕΙΕΣ

Κατά το δίμηνο Απρίλιος – Μάιος 2016 , ο αριθμός των ανέργων που έλαβαν την ενημέρωση για δράσεις δια βίου κατάρτισης και ειδικότερα για την επιταγή ( voucher ) κατάρτισης ( ΤΠΕ) –του ΟΑΕΔ ήταν 23- και ακολούθως 17 από αυτούς συμπλήρωσαν ηλεκτρονική αίτηση προς υπαγωγή στο συγκεκριμένο πρόγραμμα μέσω του γραφείου.

**Μέρος Β. ΠΟΛΙΤΙΣΜΟΣ ΚΑΙ ΠΑΙΔΕΙΑ**

Όπως αναλυτικά αναφέρεται στον απολογισμό του Πνευματικού Κέντρου, κυρίως, και της Κοινωφελούς Επιχείρησης, συνεχίζουν τη λειτουργία τους, **όλα τα πολιτιστικά σύνολα και τα καλλιτεχνικά εργαστήρια** με: Δύο Ομίλους Παραδοσιακών και Ελληνικών Λαϊκών Χορών, δύο Χορωδίες και Ορχήστρα, εργαστήρια Ζωγραφικής για παιδιά, εφήβους και ενήλικες, Εργαστήριο Κεραμικής, εργαστήριο εικαστικού κοσμήματος, εργαστήριο βιτρώ, Εργαστήριο Αγιογραφίας, Θεατρικό Εργαστήρι και Θεατρική ομάδα, Ομάδες Θεατρικού παιχνιδιού, Τμήματα μπαλέτου και μοντέρνου χορού, Εργαστήριο Υφαντικής και Εργαστήριο Καλλιτεχνικής Φωτογραφίας.

Όλα τα εργαστήρια και οι καλλιτεχνικές ομάδες παρουσιάζουν ενδιαφέρουσες εκδηλώσεις σε όλη τη διάρκεια του χρόνου όπου παρουσιάζουν το καλλιτεχνικό και πολιτιστικό έργο της κάθε περιόδου. Επίσης, οι δύο βιβλιοθήκες στο Μοσχάτο και τον Ταύρο ανοικτές στην τοπική κοινωνία και με εκδηλώσεις για τα παιδιά.

Οι δημοτικοί πολιτιστικοί θεσμοί το 2016 είχαν σημαντική απήχηση σε τοπικό, υπερτοπικό και εθνικό επίπεδο με βάση την ακτίνα δράσης τους.

**Οι τοπικής εμβέλειας θεσμοί:**

* **Μαθητικό φεστιβάλ** όπου το 2016 παρουσιάσθηκαν οι πολιτιστικές και καλλιτεχνικές δράσεις 25 σχολικών μονάδων του Δήμου όλων των βαθμίδων.
* **Χριστουγεννιάτικες εκδηλώσεις**: Εορταστικές εκδηλώσεις στις δύο κοινότητες με μεγάλη ποικιλία (θέατρο, μουσική, happenings κλπ) που διήρκεσαν είκοσι ημέρες και ήταν προσανατολισμένες στις παιδικές ηλικίες
* **Πλήθος εκδηλώσεων** σε όλους τους τομείς της τέχνης και του πολιτισμού (μουσική, χορός, θέατρο, εκθέσεις, αφιερώματα, ημερίδες, κλπ).

**Οι περιφερειακής εμβέλειας θεσμοί:**

* **Ταύρεια**: Το 2016 πραγματοποιήθηκαν εκδηλώσεις μεγάλης κλίμακας και δημοφιλών ονομάτων και παρουσίασαν .
* **Διαδημοτικό φεστιβάλ θεάτρου**: όπως αναλυτικά αναφέρεται στον απολογισμό του Πνευματικού Κέντρου, το Διαδημοτικό αποτελεί ένα θεσμό υψηλής θεατρικής τέχνης με τη συμμετοχή θεατρικών ομάδων Δήμων της Αττικής που πραγματοποιήθηκε την καλοκαιρινή περίοδο στο σινέ «Μασκώτ» στον Ταύρο και επαναλήφθηκε το φθινόπωρο στο Πολιτιστικό Κέντρο στο Μοσχάτο με υψηλή ποιότητα στις δύο παραγωγές που παρουσιάσθηκαν και με μεγάλη συμμετοχή θεατών.
* Κινηματογραφικές επιλεγμένες προβολές στους **δύο δημοτικούς θερινούς** **κινηματογράφους**. Το καλοκαίρι του 20165, όπως αναλύεται στον απολογισμό της Κοινωφελούς Επιχείρησης του Δήμου, προβλήθηκαν πολλές ταινίες πρώτης προβολής με ψηφιακή κινηματογραφική μηχανή για υψηλή ποιότητα θέασης με αποτέλεσμα να αυξηθούν τα εισιτήρια και να επιτευχθεί καλύτερο οικονομικό αποτέλεσμα.

Πανελλαδικής εμβέλειας θεσμό αποτελεί το **Καρναβάλι** που αποτελεί έναν πολύχρονο αναγνωρισμένο θεσμό, με υψηλό δείκτη συμμετοχής, σημαντικές εκδηλώσεις και πλήθος θεατών στις μεγάλες παρελάσεις. Το 2016 στην μεγάλη παρέλαση παρουσίασε **42 ομάδες με συνολικό αριθμό συμμετοχής 2.600** μεταμφιεσμένων.

Στον τομέα της παιδείας διατηρήθηκαν εκπαιδευτικοί θεσμοί ιδιαίτερης σημασίας με υψηλή συμμετοχή και χωρίς καμία επιβάρυνση για τους ενδιαφερόμενους.

• **Κοινωνικό Πανεπιστήμιο**

Οι πολίτες και ιδιαίτερα οι νέοι έχουν πρόσβαση σε προγράμματα εκπαίδευσης και μάθησης ικανά να τους προσφέρουν διεξόδους και ευκαιρίες επαγγελματικής κατάρτισης με ποιότητα και συνέπεια. Το 2016 ολοκληρώθηκαν οι κύκλοι της περασμένης περιόδου και επαναλήφθηκε ο  κύκλος με θέμα «Ανάπτυξη της δημιουργικότητας σε ατομικό και επαγγελματικό επίπεδο» στο οποίο συμμετείχαν 31 άτομα.

• **Κέντρο Δια Βίου Μάθησης**

Κατά τη διάρκεια του 2016 έληξε το Πρόγραμμα του «Δια βίου Μάθησης» με την ολοκλήρωση των πέντε θεματικών ενοτήτων στις οποίες συμμετείχαν 370 ενδιαφερομένων σε ιδιαίτερα ενδιαφέροντα θεματικά πεδία: όπως ήταν οι νέες τεχνολογίες και η ποιότητα του δομημένου και φυσικού περιβάλλοντος, η νέα οικονομία και η κοινωνική επιχειρηματικότητα, ανάπτυξη κοινωνικών δεξιοτήτων, θέματα τέχνης και πολιτισμού όπως και προγράμματα ευάλωτων κοινωνικά ομάδων.

**Γ Μέρος: ερασιτεχνικός, μαθητικός και μαζικός ΑΘΛΗΤΙΣΜΟΣ**

Ο Αθλητικός τομέας του Δήμου στη διάρκεια του 2016 ενδυνάμωσε το ισχυρό αθλητικό δίκτυο αυξάνοντας κατά πολύ τη συμμετοχή. **1.745 ενεργά μέλη** όλων των ηλικιών συμμετείχαν σε μία μεγάλη ποικιλία προγραμμάτων και διοργάνωσης αθλητικών θεσμών στις αθλητικές υποδομές και δημοτικές εγκαταστάσεις Πιο συγκεκριμένα:

* + Αθλητικά προγράμματα για **εφήβους** και για **ενήλικες:**

1. Γυμναστήριο- βάρη,Αεροβική, Pilates, Zumba, Βody Τonic, Μυϊκή ενδυνάμωση, Θεραπευτική γυμναστική, Σουηδική γυμναστική, καθώς επίσης και δημιουργία καινούργιου τμήματος Αυτοάμυνας. Τα τμήματα αυτά πραγματοποιούνται στο Κλειστό Γυμναστήριο Μοσχάτου (Μιαούλη 60) και στο Ταύρο στις αίθουσες των Σφαγείων (Πειραιώς και Επταλόφου ) **με 430 ενεργά μέλη.**
2. Αντισφαίριση για το κοινό. Το πρόγραμμα αυτό πραγματοποιείται στα γήπεδα τένις του Μοσχάτου ((Πλάτωνος και Λ. Κατσώνη, Ολύμπου και Θεσσαλονίκης ) με **16 ενεργά** μέλη .
   * Αθλητικά προγράμματα για **παιδιά:**
   1. Ρυθμική γυμναστική, Tae-Kwo-Do, Μοντέρνος χορός, καθώς επίσης και δημιουργία καινούργιου τμήματος Επιτραπέζιας Αντισφαίρισης. Τα τμήματα αυτά πραγματοποιούνται στο Κλειστό Γυμναστήριο Μοσχάτου (Μιαούλη 60) με **347 ενεργά μέλη.**
   2. Ρυθμική γυμναστική, Tae-Kwo-Do. Τα τμήματα αυτά πραγματοποιούνται στο Ταύρο στις αίθουσες των Σφαγείων (Πειραιώς και Επταλόφου) με **35 ενεργά μέλη**.
   3. Αντισφαίριση. Τα τμήματα πραγματοποιούνται στο γήπεδο τένις του Μοσχάτου (Πλάτωνος και Λ. Κατσώνη,) με **40 ενεργά μέλη** .
   * Προγράμματα άθλησης για την **τρίτη ηλικία**. Τα τμήματα αυτά πραγματοποιούνται στα Κ.Α.Π.Η του Μοσχάτου και του Ταύρου με **52 ενεργά μέλη.**
   * **Ανοιχτές αυλές**: πετοσφαίριση, καλαθοσφαίριση στα δημοτικά σχολεία. Το πρόγραμμα αυτό πραγματοποιείται στο 3ο Δημοτικό Σχολείο Μοσχάτου και στο 4ο Δημοτικό Σχολείο Ταύρο με **25 ενεργά μέλη**
   * **Αθλοδιακοπές**: πρόγραμμα καλοκαιρινής δημιουργικής απασχόλησης παιδιών ηλικίας 6-12 ετών σε τέσσερεις περιόδους σε κλειστούς και ανοικτούς αθλητικούς χώρους στο Μοσχάτο και τον Ταύρο. Το καλοκαίρι του 2016 η συμμετοχή έφθασε **τα 800 παιδιά.** Το πρόγραμμα πραγματοποιείται στο Κλειστό Γυμναστήριο Μοσχάτου ( Μιαούλη 60 ) και στο Κλειστό Γυμναστήριο Ταύρο (Τιμόθεος Ευγενικός).
   * **Αθλητικές εκδηλώσεις**:
   1. Καλοκαιρινή γιορτή των τμημάτων μαζικής άθλησης,
   2. επιδείξεις των καλοκαιρινών τμημάτων δημιουργικής απασχόλησης για παιδιά,
   3. χριστουγεννιάτικη γιορτή των τμημάτων μαζικής άθλησης.
   * **Αθλητικοί θεσμοί**:
   1. Τερζάκεια: Πανελλήνιο Πρωτάθλημα επιτραπέζιας αντισφαίρισης
   2. Αγώνας δρόμου για ενήλικες και για παιδιά με 250 περίπου συμμετοχές.
   3. Σχολικοί αγώνες γυμνασίων & δημοτικών με μπάσκετ, βόλεϊ και ποδόσφαιρο, όπου συμμετείχαν 10 σχολεία .

**Αποτελεσματική αξιοποίηση εγκαταστάσεων,**

**ποικιλία διοργανώσεων και διευρυμένη κλίμακα συνεργασιών**

Το 2016 αξιοποιήθηκαν με αποτελεσματικό τρόπο οι δημοτικές εγκαταστάσεις και υποδομές σε κοινωνικοπολιτιστικό και αθλητικό επίπεδο με αποτέλεσμα να διοργανωθούν ή και να φιλοξενηθούν εκδηλώσεις και γεγονότα κάθε μορφής και περιεχομένου δισμορφώνοντας **πολύπλευρες συνεργασίες και αποτελεσματικές συνέργειες.** Αυτή η ποικιλία διεξαγωγής γεγονότων προσδίδει στην πόλη έναν ιδιαίτερο δυναμισμό με μία καθημερινή λειτουργία και κίνηση σε επίπεδο της **κοινωνικής, πολιτιστικής, καλλιτεχνικής, εκπαιδευτικής και αθλητικής ζωής.**

Χαρακτηριστικά, στο κτίριο του Πολιτιστικού Κέντρου “Θεόδωρος Αγγελόπουλος» (που αποτελεί το βασικό χώρο εκδηλώσεων), τόσο στην κεντρική του αίθουσα όσο και στην αίθουσα Δημοτικού Συμβουλίου, διοργανώθηκαν **290 εκδηλώσεις- γεγονότα** κάθε είδους στη διάρκεια του 2016. Σε όλους τους υπόλοιπους χώρους του Δήμου (αίθουσα 7 Δημ. Σφαγείων, αθλητικοί χώροι κλπ) στο ίδιο χρονικό διάστημα, το σύνολο των εκδηλώσεων- γεγονότων **ξεπέρασαν τις 380** που σημαίνει ότι, κάθε ημέρα του χρόνου πραγματοποιείται, κατά μέσον όρο, τουλάχιστον μία εκδήλωση.

**Οι δημοτικές υποδομές και εγκαταστάσεις αξιοποιούνται** με τον καλύτερο τρόπο καθώς διοργανώνονται εκδηλώσεις κοινωνικού, πολιτιστικού, εκπαιδευτικού και αθλητικού περιεχομένου **με ελεύθερη είσοδο που δεν έχουν κερδοσκοπικό χαρακτήρα** και δίνουν τη δυνατότητα σε φορείς, συλλόγους και κινήσεις πολιτών να παρουσιάσουν το έργο τους ικανοποιώντας την ανάγκη για έκφραση και δημιουργία.

Ο Προϊστάμενος της Διεύθυνσης

Γιάννης Ιωαννίδης