****

# ΕΛΛΗΝΙΚΗ ΔΗΜΟΚΡΑΤΙΑ

**ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ**

**ΝΠΔΔ ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΣΧΟΛΙΚΗΣ Μοσχάτο 14/6/2017**

**ΑΓΩΓΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ** Αριθ. Πρωτ. :1022/15-6-2017

**ΔΗΜΟΥ ΜΟΣΧΑΤΟΥ-ΤΑΥΡΟΥ**

Κοραή 36 & Αγ. Γερασίμου, Τ.Κ.183.45

Τηλ.: 210 3421618 **Προς**

FAX: 210 3421538

e-mail: fmalekaki@hotmail.com Προϊσταμένη Διοικητικής Υπηρεσίας Μοσχάτου-Ταύρου ΔΗΜΟΥ ΜΟΣΧΑΤΟΥ-ΤΑΥΡΟΥ

Πληροφορίες: E. Mαλεκάκη-Κολτσάκη κ. Καραγιάννη Ε.

**Θέμα:** « Ν.Π.Δ.Δ. Δημοτικός Οργανισμός Προσχολικής Αγωγής και Κοινωνικής Αλληλεγγύης Δήμου Μοσχάτου Ταύρου: Πεπραγμένα- Αξιολόγηση έργου2016»

Κατά την χρονική περίοδο Ιανουαρίου -Δεκεμβρίου 2016 οι φορείς του Ν.Π.Δ.Δ. για την καλύτερη εκπλήρωση των στόχων του πραγματοποίησαν διάφορες εκδηλώσεις, συνεργασίες και ενέργειες. Βασικός στόχος υπήρξε η όσο το δυνατόν καλύτερη λειτουργία των φορέων του και η δυνατότητα πρόσβασης των δικαιούχων του δήμου μας καθώς και η προσφορά παροχών σε αυτούς από τις υπηρεσίες μας. Οι κάτωθι ενέργειες που αναφέρονται στα πλαίσια λειτουργίας των φορέων μας (Παιδικοί Σταθμοί και ΚΑΠΗ) προσπάθησαν να ικανοποιήσουν σε όσο το δυνατόν ευρύτερο πεδίο τις ανάγκες δύο ευάλωτων ομάδων του Δήμου μας της Προσχολικής Ηλικίας και της Γ΄ Ηλικίας, πολύ απλά των Νηπίων –Βρεφών και των Ηλικιωμένων-Γερόντων. Η περιγραφή του έργου του 2016 παρουσιάζει την γενική εικόνα λειτουργίας κατά την περίοδο αυτή, αφήνοντας περιθώρια αξιολόγησης των συγκεκριμένων ενεργειών και δίνοντας ταυτόχρονα τις βάσεις για τους επόμενους προγραμματισμούς και τις ανάλογες ενέργειες.

**ΠΑΙΔΙΚΟΙ ΣΤΑΘΜΟΙ**

* **Στην Δημοτική Κοινότητα Μοσχάτου** λειτούργησαν κανονικά τρεις(3) Παιδικοί Σταθμοί και ένα (1) Παράρτημα Παιδικού Σταθμού που παρείχαν φιλοξενία, φροντίδα και εκπαιδευτικό έργο στα βρέφη-νήπια.

Το Δεκέμβριο του 2016 τα ανωτέρω τμήματα βρέθηκαν να φιλοξενούν:

Α’ Παιδικός Σταθμός Μοσχάτου εβδομήντα τρία (73 ) βρέφη- νήπια

Παράρτημα Α΄ Παιδικού Σταθμού Μοσχάτου είκοσι τέσσερα (24) νήπια

Β’ Παιδικός Σταθμός Μοσχάτου πενήντα εννέα (59 ) βρέφη- νήπια

Γ ΄Παιδικός Σταθμός Μοσχάτου σαράντα επτά (47) νήπια

**Στην Δημοτική Κοινότητα Ταύρου** λειτούργησαν κανονικά δύο (2) Παιδικοί

Σταθμοί.

Το Δεκέμβριο του 2016 τα ανωτέρω τμήματα βρέθηκαν να φιλοξενούν:

Α΄ Παιδικός Σταθμός Ταύρου σαράντα οκτώ (48) νήπια

Β΄Παιδικός Σταθμός Ταύρου ογδόντα έξι (86 ) βρέφη- νήπια

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Α/Α | ΠΑΙΔΙΚΟΙ ΣΤΑΘΜΟΙ | ΝΗΠΙΑ ΜΕ ΕΣΠΑ  2,5 - 5,5 ΕΤΩΝ | ΝΗΠΙΑ ΚΤΟΣ ΕΣΠΑ  2,5 – 5,5 ΕΤΩΝ | ΒΡΕΦΗ ΜΕ ΕΣΠΑ  8 ΜΗΝΩΝ – 1,5 ΕΤΩΝ | ΒΡΕΦΗ ΕΚΤΟΣ ΕΣΠΑ  8 ΜΗΝΩΝ – 1,5 ΕΤΩΝ | ΒΡΕΦΗ ΜΕ ΕΣΠΑ  1,5 – 2,5 ΕΤΩΝ | ΒΡΕΦΗ ΕΚΤΟΣ ΕΣΠΑ  1,5 – 2,5 ΕΤΩΝ | ΣΥΝΟΛΟΝ |
| 1α | Α’ ΠΑΙΔΙΚΟΣ ΣΤΑΘΜΟΣ ΜΟΣΧΑΤΟΥ | 27 | 14 | 8 | 4 | 13 | 7 | 73 |
| 1**β** | ΠΑΡΑΡΤΗΜΑ Α’ ΠΑΙΔΙΚΟΥ ΣΤΑΘΜΟΥ ΜΟΣΧΑΤΟΥ |  | 24 |  |  |  |  | 24 |
| 2 | Β’ ΠΑΙΔΙΚΟΣ ΣΤΑΘΜΟΣ ΜΟΣΧΑΤΟΥ | 29 | 21 |  |  |  | 9 | 59 |
| 3 | Γ’ ΠΑΙΔΙΚΟΣ ΣΤΑΘΜΟΣ ΜΟΣΧΑΤΟΥ | 31 | 16 |  |  |  |  | 47 |
| 4 | Α’ ΠΑΙΔΙΚΟΣ ΣΤΑΘΜΟΣ ΤΑΥΡΟΥ | 37 | 11 |  |  |  |  | 48 |
| 5 | Β’ ΠΑΙΔΙΚΟΣ ΣΤΑΘΜΟΣ ΤΑΥΡΟΥ | 49 | 17 |  |  | 15 | 5 | 86 |
|  | **ΓΕΝΙΚΟ ΣΥΝΟΛΟΝ** | 173 | 103 | 8 | 4 | 28 | 21 | 337 |

**ΝΗΠΙΑ ΚΑΙ ΒΡΕΦΗ : ΔΕΚΕΜΒΡΙΟΣ 2016**

**ΠΙΝΑΚΑΣ 1**.

**ΠΡΟΣΩΠΙΚΟ ΠΑΙΔΙΚΩΝ ΣΤΑΘΜΩΝ : ΔΕΚΕΜΒΡΙΟΣ 2016**

|  |  |  |  |  |
| --- | --- | --- | --- | --- |
| **Α/Α** | **ΠΑΙΔΙΚΟΙ ΣΤΑΘΜΟΙ** | **ΠΑΙΔΑΓΩΓΙΚΟ ΠΡΟΣΩΠΙΚΟ** | **ΒΟΗΘΗΤΙΚΟ ΠΡΟΣΩΠΙΚΟ** | **ΣΥΝΟΛΟΝ** |
| 1α | Α’ ΠΑΙΔΙΚΟΣ ΣΤΑΘΜΟΣ ΜΟΣΧΑΤΟΥ | 13 | 4 | 17 |
| 1β | ΠΑΡΑΡΤΗΜΑ Α’ ΠΑΙΔΙΚΟΥ ΣΤΑΘΜΟΥ ΜΟΣΧΑΤΟΥ | 3 | 2 | 5 |
| 2 | Β’ ΠΑΙΔΙΚΟΣ ΣΤΑΘΜΟΣ ΜΟΣΧΑΤΟΥ | 8 | 2 | 10 |
| 3 | Γ’ ΠΑΙΔΙΚΟΣ ΣΤΑΘΜΟΣ ΜΟΣΧΑΤΟΥ | 4 | 2 | 6 |
| 4 | Α’ ΠΑΙΔΙΚΟΣ ΣΤΑΘΜΟΣ ΤΑΥΡΟΥ | 5 | 2 | 7 |
| 5 | Β’ ΠΑΙΔΙΚΟΣ ΣΤΑΘΜΟΣ ΤΑΥΡΟΥ | 10 | 4 | 14 |
|  | ΓΕΝΙΚΟ ΣΥΝΟΛΟΝ | 43 | `16 | 59 |

**ΠΙΝΑΚΑΣ 2.**

* Το 2016 οι Παιδικοί Σταθμοί συμμετείχαν στο πρόγραμμα Δράσης «Εναρμόνιση Οικογενειακής και Επαγγελματικής Ζωής», το οποίο συγχρηματοδοτείται από το «Ευρωπαϊκό Κοινοτικό Ταμείο» στα πλαίσια του ΕΣΠΑ. Το Δεκέμβριο του 2016 φαίνεται από το Πίνακα 1. ότι είναι εγγεγραμμένα συνολικά στους παιδικούς σταθμούς 337 βρέφη-νήπια, 173 νήπια και 36(8+28)βρέφη με ΕΣΠΑ, σύνολο 209 παιδιά με ΕΣΠΑ.
* Εξυπηρετήθηκαν για τις εγγραφές νήπια Δημοσίων Υπαλλήλων και ατόμων που δεν πληρούσαν τις προϋποθέσεις για συμμετοχή στο πρόγραμμα του ΕΣΠΑ καθώς και κοινωνικά περιστατικά, στα οποία δόθηκε άμεση προτεραιότητα (σύνολο 128 παιδιά).
* Τα νήπια των Παιδικών Σταθμών εκτός ΕΣΠΑ ( εξαιρουμένων των κοινωνικών περιστατικών )κατά το σχ. έτος 2016 πλήρωσαν τροφεία, σύμφωνα με την απόφαση του Δ.Σ. του Ν.Π.Δ.Δ.
* Έγιναν συγκεντρώσεις γονέων με στόχο την ενημέρωση σε λειτουργικά θέματα, την γνωριμία με το προσωπικό των Παιδικών Σταθμών, την συζήτηση διαφόρων θεμάτων ή προβλημάτων που προέκυψαν, την κατάληξη σε συλλογικές αποφάσεις κ.λ.π.
* Πραγματοποιήθηκαν ατομικές συναντήσεις γονέων και παιδαγωγών με βασικό στόχο την ενημέρωση των γονέων σχετικά με την εξέλιξη και συμπεριφορά των παιδιών τους και τον προγραμματισμό μιας οργανωμένης συνεργασίας αν χρειαστεί.
* Πραγματοποιήθηκαν σε τακτικά χρονικά διαστήματα συναντήσεις Δ/ντριας και Προϊσταμένων με στόχο την καλύτερη λειτουργία των τμημάτων (ως προς την παροχή της εκπαίδευσης, της ασφάλειας και φροντίδας των νηπίων και της καλύτερης παροχής υπηρεσιών στο πολίτη) καθώς και συναντήσεις Προέδρου με προϊσταμένες.
* Στους Παιδικούς Σταθμούς διδάσκεται μουσική.
* Πραγματοποιήθηκαν ανοικτές, αντιπροσωπευτικές εκδηλώσεις προβολής του έργου των παιδικών σταθμών και ταυτόχρονα εκδηλώσεις ψυχαγωγικού περιεχομένου για τα νήπια. (Καλοκαιρινές -Χριστουγεννιάτικες εκδηλώσεις).
* Οι καλοκαιρινές εκδηλώσεις περιελάμβαναν παραστάσεις καραγκιόζη, φουσκωτά παιχνίδια και ψυχαγωγία με κλόουν.
* Τα νήπια παρακολούθησαν και αυτή τη χρονιά θεατρικές παραστάσεις εντός και εκτός των παιδικών σταθμών( μία εντός και δύο εκτός) καθώς και βιωματικά εργαστήρια. Επίσης ήρθαν σε επαφή με έναν ιδιαίτερα ευχάριστο τρόπο με το κουκλοθέατρο και τις μαριονέτες εκτός του παιδικού σταθμού, μέσα στο χώρο του θεάτρου.
* Πραγματοποιήθηκε τον Ιούνιο επίσκεψη των νηπίων στο Πάρκο Κυκλοφοριακής Αγωγής στον Ταύρο.
* Με σκοπό την καλύτερη λειτουργία των Παιδικών Σταθμών έγιναν δίμηνες συμβάσεις και διενέργεια διαγωνισμού ΑΣΕΠ για διάφορες ειδικότητες.
* Υπήρξε στενή συνεργασία με διάφορα δημόσια και ιδιωτικά ΙΕΚ, για την πρακτική άσκηση των σπουδαστριών τους στοχεύοντας κυρίως σε 6μηνες πρακτικές άσκησης, παρέχοντας ταυτόχρονα βοήθεια και στον φορέα.
* Το εκπαιδευτικό προσωπικό ενημερώνεται από το ΝΠΔΔ για την ύπαρξη συνεδρίων ημερίδων κλπ τα οποία είναι σχετικά με το αντικείμενο τους και κυρίως δεν υπάρχει οικονομική επιβάρυνση. Η ίδια η υπηρεσία προωθεί το προσωπικό σε τέτοιους είδους επιμορφώσεις. Στα πλαίσια μιας τέτοιου είδους επιμόρφωσης οι προϊσταμένες των Παιδικών Σταθμών Μοσχάτου-Ταύρου με παρότρυνση της υπηρεσίας παρακολούθησαν διάφορα σεμινάρια στο Κέντρο Δημόσιας Διοίκησης και Αυτοδιοίκησης (ΕΚΔΔΑ) με θέματα σχετικά με την ισότητα στις δημόσιες υπηρεσίες και την διοίκηση των κοινωνικών υπηρεσιών.
* Υπήρχε παιδίατρος στο Ν.Π.Δ.Δ. ο οποίος παρακολουθούσε τα νήπια με ρόλο προληπτικό μια φορά το μήνα σε όλους τους παιδικούς σταθμούς.
* Έγινε επίσκεψη της φιλοζωικής του Δήμου μας σε παιδικούς σταθμούς, όπου τα νήπια μέσα από διάφορα παιχνίδια προσπάθησαν να ευαισθητοποιηθούν σε διάφορα θέματα σχετικά με τη φροντίδα των ζώων.
* Επισκέφθηκαν τα μεγάλα προνήπια ( Α’Π.Σ. Μοσχάτου) την Δημοτική Βιβλιοθήκη και παρακολούθησαν διήγηση παραμυθιού.
* Στα πλαίσια των δημοσίων σχέσεων του Ν.Π.Δ.Δ. επιτεύχθηκαν συνεργασίες με άτομα και υπηρεσίες και βρέθηκαν χορηγοί για τις εορταστικές εκδηλώσεις των παιδικών σταθμών (σοκολατοποιία Astir και σουπερ- μάρκετ Σκλαβενίτης).
* Έγιναν διάφορες συντηρήσεις στα κτήρια των παιδικών σταθμών και συμπληρωματικές αγορές για τη καλύτερη λειτουργία τους, καθώς και ανανέωση του εκπαιδευτικού υλικού.
* Υπήρξε στενή συνεργασία με όλες τις υπηρεσίες του Δήμου και τα αρμόδια άτομα στους ανάλογους τομείς. Μέσω των υπηρεσιών του Δήμου έγιναν ανακαινίσεις, επισκευές και διάφορα έργα στα κτίρια των παιδικών σταθμών.
* Έγινε προσπάθεια της όσο το δυνατόν καλύτερης εξυπηρέτησης και ενημέρωσης των πολιτών σε θέματα πρόσβασης και παροχών

σχετικά με τις δομές των παιδικών σταθμών.

**ΚΑΠΗ**

* Στη δημοτική κοινότητα Μοσχάτου το ΚΑΠΗ είχε εγγεγραμμένα το 2016 οκτακόσια τριάντα επτά (837) μέλη, με το ποσοστό των γυναικών να υπερτερεί.
* Στη δημοτική κοινότητα Ταύρου το ΚΑΠΗ είχε αντίστοιχα τριακόσια τριάντα έξι (336) μέλη, όπου επίσης το ποσοστό των γυναικών υπερτερούσε.
* Στις δομές και των δύο ΚΑΠΗ το προσωπικό που απασχολήθηκε τη συγκεκριμένη περίοδο ήταν οκτώ (8) άτομα.

Στο χώρο των ΚΑΠΗ προσφέρονται στα μέλη εκτός από ψυχολογική και κοινωνική υποστήριξη, βοήθεια σε διάφορα θέματα υγείας, διάφορες δραστηριότητες, απασχολήσεις και ψυχαγωγικές εκδηλώσεις για την κάλυψη του ελεύθερου χρόνου τους και την διατήρηση της ενεργοποίησης τους και του ενδιαφέροντος για ζωή.

Κατά την χρονική περίοδο 2016:

* Λειτούργησαν ομάδες χειροτεχνίας ,θεάτρου, χορού και μουσικής με δημιουργία χορωδίας και στα δύο ΚΑΠΗ.
* Προσφέρθηκαν υπηρεσίες εργοθεραπείας φυσικοθεραπείας, θεραπευτικής γυμναστικής, καθώς και αεροβικής.
* Εκμάθηση χρήσης ηλεκτρονικού υπολογιστή και διαδικτύου.
* Διοργανώθηκαν αιμοδοσίες του Δήμου με χορηγούς
* Έγιναν ενημερώσεις σε θέματα υγείας από ειδικούς
* Ομάδα μελών από κάθε ΚΑΠΗ συμμετείχε σε πρόγραμμα διαιτολογίας και διατροφής του Χαροκοπείου Πανεπιστημίου
* Πραγματοποιήθηκαν ομιλίες σχετικά με το Αλτσχάιμερ και την Άνοια , τα προβλήματα οράσεως και τον καταρράκτη.
* Πραγματοποιήθηκε επίσης δωρεάν δερματολογικός έλεγχος για όλα τα μέλη
* Έγιναν δύο (2) εορταστικές συνεστιάσεις
* Χριστουγεννιάτικη εκδήλωση
* Πρωτοχρονιάτικη εκδήλωση-κοπή βασιλόπιτας
* Δύο εκδηλώσεις για τις εθνικές επετείους
* Αποκριάτικη εκδήλωση
* Εκδήλωση για την εορτή της μητέρας
* Καλοκαιρινή μουσική εκδήλωση
* Συμμετοχή της χορωδίας των ΚΑΠΗ σε εκδηλώσεις άλλων φορέων και σε φεστιβάλ χορωδιών ΚΑΠΗ
* Συμμετοχή της θεατρικής ομάδας στο πρόγραμμα « Μουσικές συντεταγμένες» της Ε.Λ.Σ. της Εναλλακτικής Σκηνής.
* Χριστούγεννα και Πάσχα λειτούργησε Bazaar με εποχιακά έργα των μελών, καθώς και με άλλα είδη.
* Και τα δύο ΚΑΠΗ πραγματοποίησαν εκδρομές και περιπάτους (8 ημερήσιες εκδρομές,1 διήμερη και 1 απογευματινό περίπατο)
* Το ΚΑΠΗ Μοσχάτου πραγματοποίησε και μία (1) επταήμερη εκδρομή, μία (1) τετραήμερη
* Το ΚΑΠΗ Ταύρου πραγματοποίησε και μια επίσκεψη στο Βοτανικό Κήπο
* Στα μέλη δόθηκε η δυνατότητα για δέκα(10) ημέρες στη κατασκήνωση και δέκα(10) δωρεάν θαλάσσια μπάνια.

**ΔΙΟΙΚΗΤΙΚΗ- ΟΙΚΟΝΟΜΙΚΗ ΥΠΗΡΕΣΙΑ**

Η Διοικητική-Οικονομική Υπηρεσία το 2016 είχε τέσσερα (4) άτομα προσωπικό. Φρόντισε ώστε να πραγματοποιηθούν και να εξοφληθούν όλες οι δαπάνες μέσα στο 2016, να γίνουν οι απαιτούμενοι διαγωνισμοί (πούλμαν), να συνεργαστεί με τις υπηρεσίες του Δήμου για τους διαγωνισμούς τροφίμων ειδών καθαριότητας και καυσίμων, να δημιουργηθούν οι διάφορες επιτροπές(παραλαβής, αξιολόγησης κ.λ.π.),να δεχτεί προσφορές και γενικά να βοηθήσει στην υλοποίηση της κάθε ενέργειας που είχε προγραμματιστεί. Ασχολήθηκε με τις αγορές, επισκευές ,προμήθειες υλικών όλων των δομών του Ν.Π.Δ.Δ. Η διαδικασία του Προϋπολογισμού-Απολογισμού ήταν επίσης μέσα στα καθήκοντα της όπως και η διαδικασία των προσλήψεων προσωπικού μέσω ΑΣΕΠ ή με οποιαδήποτε άλλη σχέση εργασίας. Πίσω από κάθε ενέργεια των δομών βρίσκεται με κάποιο τρόπο η διοικητική-οικονομική υπηρεσία και τίποτα δεν μπορεί να πραγματοποιηθεί δίχως τη συνεργασία και τη βοήθεια της, ακόμη και αν ο ρόλος της είναι τυπικός μερικές φορές ή αποτρεπτικός για την πραγματοποίηση ενεργειών και την επίτευξη στόχων λόγω των γραφειοκρατικών παραγόντων που οφείλει να τηρεί. Επίσης εισηγείται όλα τα λειτουργικά και οικονομικά θέματα στο Δ.Σ. και εκτελεί τις αντίστοιχες αποφάσεις. Έσοδα, έξοδα, δαπάνες, πληρωμές, μισθοί αλλά και προσλήψεις ή μετακινήσεις προσωπικού είναι πράγματα που μόνο το συγκεκριμένο τμήμα μπορεί να χειριστεί. Έτσι κατά κύριο λόγο τα πεπραγμένα των δομών του Ν.Π.Δ.Δ σε κάθε νέα χρονιά(με εξαίρεση τις χορηγίες) φανερώνουν και το μέγεθος των πεπραγμένων της διοικητικής οικονομικής υπηρεσίας με εξαίρεση βέβαια αυτά που έτσι και αλλιώς οφείλει σαν τμήμα να πράττει πάντα και να εκσυγχρονίζει. Η κάθε κίνηση των φορέων του Ν.Π.Δ.Δ. δημιουργεί νέες κινήσεις στο διοικητικό-οικονομικό τμήμα είτε οι ενέργειες προγραμματίζονται από το ίδιο το τμήμα είτε από τον φορέα.

Συγκεκριμένα κατά την διάρκεια του 2016 το διοικητικό-οικονομικό τμήμα πραγματοποίησε τα εξής :

* Μερίμνησε για την σύνταξη του σχεδίου προϋπολογισμού εσόδων - εξόδων και στοχοθεσίας και παρακολούθησε την εκτέλεση του Προϋπολογισμού προβαίνοντας σε διορθωτικές ενέργειες (αναμόρφωσης κλπ).
* Κατάρτισε σε συνεργασία με την Ταμειακή Υπηρεσία του Δήμου τον απολογισμό εσόδων – εξόδων
* Τήρησε το σύστημα λογιστικής απεικόνισης των οικονομικών πράξεων του Νομικού Προσώπου (Γενική λογιστική) και παρείχε κάθε είδους πληροφόρηση σχετικά προς τα αρμόδια όργανα.
* Μερίμνησε για την παροχή κάθε είδους στοιχείων που ζητούνται από Δημόσιες/Ελεγκτικές Υπηρεσίες συνέταξε και υπέβαλε στα αρμόδια όργανα οικονομικά στατιστικά στοιχεία και εκπλήρωσε όλες τις φορολογικές και ασφαλιστικές υποχρεώσεων του Νομικού Προσώπου.
* Σχεδίασε τις διαδικασίες για την κατάρτιση του προγράμματος των απαιτούμενων προμηθειών και υπηρεσιών του Νομικού Προσώπου, και διαμόρφωσε περιοδικά προγράμματα για την προμήθεια κάθε είδους υλικών, εξοπλισμού και υπηρεσιών. Διενήργησε τις διαδικασίες για την ανάθεση των προμηθειών και των συμβάσεων παροχής υπηρεσιών, καταρτίζοντας σχέδιο διακήρυξης, αποφάσεων ανάθεσης, συμβάσεων κλπ
* Εξέδωσε κάθε μορφής μισθοδοτικές καταστάσεις και καταστάσεις απόδοσης κρατήσεων στα ασφαλιστικά ταμεία, καθώς και αναλυτικές περιοδικές δηλώσεις.
* Εξέδωσε εντάλματα πληρωμής των οφειλών του Νομικού Προσώπου και της μισθοδοσίας προσωπικού και τα προώθησε στην ταμειακή υπηρεσία για εξόφληση.
* Διενήργησε και ολοκλήρωσε την διαδικασία με βάση τον νόμο για την πρόσληψη προσωπικού ΙΔΟΧ και ΣΜΕ, με την έκδοση προκηρύξεων μέσω ΑΣΕΠ. .
* Συνέταξε τις συμβάσεις ορισμένου χρόνου ή άλλου είδους συμβάσεις και υλοποίησε τοποθετήσεις, αναγνώριση προϋπηρεσίας, και ανανεώσεις των συμβάσεων.
* Πραγματοποίησε τον έλεγχο γνησιότητας δικαιολογητικών πρόσληψης και κάθε συμπληρωματικού έγγραφου που υποβάλλεται στην υπηρεσία τηρώντας και ενημερώνοντας τους ατομικούς υπηρεσιακούς φακέλους του προσωπικού και των ΣΜΕ.
* Συνεργάστηκε με τους προϊσταμένους των άλλων Τμημάτων και τους ενημέρωσε για τις διαδικασίες που πρέπει να ακολουθούνται σε εργασιακά θέματα (άδειες, παρουσίες κ.λπ.).
* Σε συνεργασία με την Πρόεδρο και την Διευθύντρια Προσχολικής Αγωγής συνέταξε την αίτηση συμμέτοχης στο πρόγραμμα «ΕΝΑΡΜΟΝΙΣΗ ΟΙΚΟΓΕΝΕΙΑΚΗΣ ΚΑΙ ΕΠΑΓΓΕΛΜΑΤΙΚΗΣ ΖΩΗΣ», και εξέδωσε κάθε απαραίτητο στοιχείο για την ολοκλήρωση του.
* Συνεργάστηκε με φορείς εκτός Νομικού Προσώπου που σχετίζονται με τις λειτουργίες της διοικητικής ενότητας και μερίμνησε για τη λειτουργία του Πρωτοκόλλου του Νομικού Προσώπου.
* Παρείχε πληροφορίες και διευκρινίσεις σχετικά με τη λειτουργία του Ν.Π.Δ.Δ. και προσέφερε βοήθεια στους πολίτες σε θέματα γραφειοκρατίας ή συμπλήρωσης εντύπων.

Η Δ/ΝΤΡΙΑ

ΠΡΟΣΧΟΛΙΚΗΣ ΑΓΩΓΗΣ

ΜΑΛΕΚΑΚΗ - ΚΟΛΤΣΑΚΗ ΕΥΦΡΟΣΥΝΗ